Lav et referat af nedenstående tekst:

Tekst:
Vi kender ham bedst fra fodboldbanen, hvor han har stået i spidsen for de fire nordjyske mandskaber fra både AaB, Hobro IK, Blokhus FC og senest Vendsyssel FF. Men nu vil Søren Kusk afprøve en ny bane – han vil i byrådet. - Jeg har altid været politisk interesseret. Aalborg er jo en fantastik by, og der er gjort mange gode ting, men med min erfaring fra skolelivet, fritidslivet og fodboldverdenen, så mener jeg, at der nogle ting, man kan gøre endnu bedre, siger Søren Kusk til TV2 Nord. Søren Kusk blev mandag aften valgt som en af to socialdemokratiske kandidater for partiforeningen i Hasseris, Mølholm og Skalborg i Aalborg. Udover at være cheftræner, har Søren Kusk været ansat i Aalborgs skolevæsen i 25 år, og har igennem en årrække været tilknyttet Sofiendalskolen. - Nu er der jo næsten to år til valget, så nu arbejder jeg på de parametre, som jeg kan arbejde på. Så må vi se til den tid, om jeg bliver valgt, siger Søren Kusk. Han blev valgt som kandidat på generalforsamlingen sammen med Christina Halkjær.

Referat:
Tidligere fodboldtræner Søren Kusk stiller nu op til byrådet i Aalborg Kommune til næste kommunalvalg.